title: Komisijos įgyvendinimo reglamentas (ES) 2020/622 2020 m. balandžio 29 d. dėl tam tikrų prekių klasifikavimo Kombinuotojoje nomenklatūroje

text:
7.5.2020

                  LT

                  Europos Sąjungos oficialusis leidinys

                  L 144/6

         KOMISIJOS ĮGYVENDINIMO REGLAMENTAS (ES) 2020/622
         2020 m. balandžio 29 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:

                     (1)

                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

                     (2)

                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

                     (3)

                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

                     (4)

                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

                     (5)

                     šiame reglamente nustatytos priemonės atitinka Muitinės kodekso komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.

            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. balandžio 29 d.

                  Komisijos vardu

                  Pirmininkės pavedimu

               Stephen QUEST

                  Generalinis direktorius

                  Mokesčių ir muitų sąjungos generalinis direktoratas

            (1)  OL L 269, 2013 10 10, p. 1.

            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

            PRIEDAS

                        Prekių aprašymas

                        Klasifikacija (KN kodas)

                        Motyvai

                        (1)

                        (2)

                        (3)

                        Stačiakampis automobilio radijo imtuvo priekinis skydelis, vadinamas valdymo skydeliu, kuriame sumontuota keletas mygtukų įvairioms radijo funkcijoms įjungti. Pagamintas iš plastikų. Ant mygtukų (jungiklių) lazeriniu būdu išgraviruoti įrašai.
                        Gaminys pateikiamas be jokių elektrinių ar elektroninių komponentų.
                        Žr. paveikslus (*1)

                        8529 90 92

                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 2 pastabos b punktu ir KN kodus 8529, 8529 90  ir 8529 90 92  atitinkančiais prekių aprašymais.
                        Gaminio funkcija tiesiogiai susijusi su automobilio radijo imtuvo naudojimu. Gaminys yra automobilio radijo imtuvo veikimui būtina detalė, nes suaktyvina kontaktinius taškus, taigi suteikia galimybę naudotis įvairiomis radijo funkcijomis. Dėl struktūros ir veikimo būdo gaminys negali būti naudojamas kitaip nei kaip automobilio radijo imtuvo sudedamoji dalis. (Žr. 2007 m. vasario 15 d. Teismo sprendimą Ruma GmbH prieš Oberfinanzdirektion Nürnberg, C-183/06, ECLI:EU:C:2007:110). Todėl jis laikomas radijo imtuvo dalimi. Taigi gaminys laikytinas kitomis 8527 pozicijai priskiriamos aparatūros dalimis ir priskirtinas 8529 pozicijai.
                        Gaminiui nepriskirtinas KN kodas 8529 90 49 , nes jis nėra „dėžė arba korpusas“, kaip apibrėžta 8529 pozicijoje, bet tik automobilio radijo imtuvo priekinis skydelis (taip pat žr. Kombinuotosios nomenklatūros paaiškinimų 8529 90 41  ir 8529 90 49  subpozicijų paaiškinimų trečią pastraipą).
                        Todėl gaminys laikytinas kitomis 8527 pozicijai priskiriamos aparatūros dalimis ir jam priskirtinas KN kodas 8529 90 92 .

               (*1)  Paveikslai pateikiami tik dėl informacijos.


title: Komisijos įgyvendinimo reglamentas (ES) 2020/623 2020 m. balandžio 30 d. kuriuo patvirtinamas įregistruotos spiritinio gėrimo geografinės nuorodos specifikacijos pakeitimas („Ratafia de Champagne“)

text:
7.5.2020

                  LT

                  Europos Sąjungos oficialusis leidinys

                  L 144/10

         KOMISIJOS ĮGYVENDINIMO REGLAMENTAS (ES) 2020/623
         2020 m. balandžio 30 d.
         kuriuo patvirtinamas įregistruotos spiritinio gėrimo geografinės nuorodos specifikacijos pakeitimas
         („Ratafia de Champagne“)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. balandžio 17 d. Europos Parlamento ir Tarybos reglamentą (ES) 2019/787 dėl spiritinių gėrimų apibrėžties, apibūdinimo, pateikimo ir ženklinimo, spiritinių gėrimų pavadinimų naudojimo pateikiant ir ženklinant kitus maisto produktus, spiritinių gėrimų geografinių nuorodų apsaugos ir žemės ūkio kilmės etilo alkoholio ir distiliatų naudojimo gaminant alkoholinius gėrimus, kuriuo panaikinamas Reglamentas (EB) Nr. 110/2008 (1), ypač į jo 30 straipsnio 2 dalį,
         kadangi:

                     (1)

                     remdamasi Europos Parlamento ir Tarybos Reglamento (EB) Nr. 110/2008 (2) 21 straipsniu kartu su 17 straipsnio 5 dalimi Komisija išnagrinėjo 2018 m. liepos 5 d. Prancūzijos paraišką patvirtinti geografinės nuorodos „Ratafia de Champagne“, kuri saugoma pagal Reglamentą (EB) Nr. 110/2008, techninės bylos pakeitimą. Paraiškoje nurodoma, kad pavadinimas „Ratafia de Champagne“ keičiamas pavadinimu „Ratafia champenois“;

                     (2)

                     Reglamentas (ES) 2019/787, kuriuo pakeičiamas Reglamentas (EB) Nr. 110/2008, įsigaliojo 2019 m. gegužės 25 d. Remiantis to reglamento 49 straipsnio 1 dalimi, Reglamento (EB) Nr. 110/2008 III skyrius („Geografinės nuorodos“) panaikinamas nuo 2019 m. birželio 8 d. Pagal Reglamento (ES) 2019/787 22 straipsnio 2 dalį techninės bylos, pateiktos teikiant paraišką iki 2019 m. birželio 8 d. pagal Reglamentą (EB) Nr. 110/2008, laikomos produktų specifikacijomis;

                     (3)

                     padariusi išvadą, kad paraiška atitinka Reglamentą (EB) Nr. 110/2008, Komisija pagal to reglamento 17 straipsnio 6 dalį pakeitimo paraišką paskelbė Europos Sąjungos oficialiajame leidinyje (3), vadovaudamasi Reglamento (ES) 2019/787 50 straipsnio 4 dalies pirma pastraipa;

                     (4)

                     pagal Reglamento (ES) 2019/787 27 straipsnio 1 dalį Komisijai nebuvo pranešta apie prieštaravimą, todėl specifikacijos pakeitimas turi būti patvirtintas pagal to reglamento 30 straipsnio 2 dalį, taikomą mutatis mutandis dėl specifikacijos pakeitimo,

               PRIĖMĖ ŠĮ REGLAMENTĄ:

            1 straipsnis
            Patvirtinamas Europos Sąjungos oficialiajame leidinyje paskelbtas pavadinimo „Ratafia de Champagne“ specifikacijos pakeitimas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. balandžio 30 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 130, 2019 5 17, p. 1.

            (2)  2008 m. sausio 15 d. Europos Parlamento ir Tarybos reglamentas (EB) Nr. 110/2008 dėl spiritinių gėrimų apibrėžimo, apibūdinimo, pateikimo, ženklinimo ir geografinių nuorodų apsaugos bei panaikinantis Tarybos reglamentą (EEB) Nr. 1576/89 (OL L 39, 2008 2 13, p. 16).

            (3)  OL C 431, 2019 12 23, p. 31.


title: Komisijos įgyvendinimo reglamentas (ES) 2020/1086 2020 m. liepos 23 d. kuriuo ikaridinas patvirtinamas kaip esama veiklioji medžiaga, skirta 19-o tipo biocidiniams produktams gaminti (Tekstas svarbus EEE)

text:
24.7.2020

                  LT

                  Europos Sąjungos oficialusis leidinys

                  L 239/9

         KOMISIJOS ĮGYVENDINIMO REGLAMENTAS (ES) 2020/1086
         2020 m. liepos 23 d.
         kuriuo ikaridinas patvirtinamas kaip esama veiklioji medžiaga, skirta 19-o tipo biocidiniams produktams gaminti
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 89 straipsnio 1 dalies trečią pastraipą,
         kadangi:

                     (1)

                     Komisijos deleguotajame reglamente (ES) Nr. 1062/2014 (2) pateiktas esamų veikliųjų medžiagų, kurias reikia įvertinti, kad būtų galima patvirtinti kaip tinkamas biocidiniams produktams gaminti, sąrašas. Tame sąraše yra ikaridinas;

                     (2)

                     buvo įvertinta, ar ikaridiną galima naudoti 19-o tipo biocidiniams produktams (repelentams ir atraktantams), aprašytiems Europos Parlamento ir Tarybos direktyvos 98/8/EB (3) V priede ir atitinkantiems Reglamento (ES) Nr. 528/2012 V priede aprašytus 19-o tipo produktus, gaminti;

                     (3)

                     Danija buvo paskirta ataskaitą rengiančia valstybe nare ir jos vertinančioji kompetentinga institucija 2011 m. sausio 14 d. pateikė Komisijai vertinimo ataskaitą bei rekomendacijas;

                     (4)

                     2019 m. gruodžio 10 d. Biocidinių produktų komitetas, atsižvelgdamas į vertinančiosios kompetentingos institucijos išvadas ir vadovaudamasis Deleguotojo reglamento (ES) Nr. 1062/2014 7 straipsnio 2 dalimi, priėmė Europos cheminių medžiagų agentūros nuomonę (4);

                     (5)

                     iš Reglamento (ES) Nr. 528/2012 90 straipsnio 2 dalies išplaukia, kad medžiagos, kurių vertinimą valstybės narės buvo baigusios iki 2013 m. rugsėjo 1 d., turėtų būti įvertintos pagal Direktyvos 98/8/EB nuostatas. Remiantis Agentūros nuomone, galima tikėtis, kad biocidiniai produktai, kurie naudojami kaip 19-o tipo produktai ir kurių sudėtyje yra ikaridino, atitinka Direktyvos 98/8/EB 5 straipsnio reikalavimus, jei laikomasi tam tikrų su jų naudojimu susijusių specifikacijų ir sąlygų;

                     (6)

                     todėl ikaridiną tikslinga patvirtinti kaip tinkamą naudoti 19-o tipo biocidiniams produktams gaminti, jei laikomasi tam tikrų specifikacijų ir sąlygų;

                     (7)

                     kadangi pagal Reglamento (ES) Nr. 528/2012 90 straipsnio 2 dalį medžiagos, kurių vertinimą valstybės narės iki 2013 m. rugsėjo 1 d. buvo baigusios, turėtų būti patvirtintos pagal Direktyvos 98/8/EB nuostatas, patvirtinimo laikotarpis turėtų būti 10 metų, kaip nustatyta toje direktyvoje;

                     (8)

                     veiklioji medžiaga turėtų būti patvirtinta praėjus tinkamam laikotarpiui, per kurį suinteresuotieji subjektai galėtų imtis parengiamųjų priemonių, kurios būtinos, kad būtų galima laikytis nustatytų naujų reikalavimų;

                     (9)

                     šiame reglamente nustatytos priemonės atitinka Biocidinių produktų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Ikaridinas patvirtinamas kaip veiklioji medžiaga 19-o tipo biocidiniams produktams gaminti, jei laikomasi priede nustatytų specifikacijų ir sąlygų.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 23 d.

                  Komisijos vardu

                  Pirmininkė

               Ursula VON DER LEYEN

            (1)  OL L 167, 2012 6 27, p. 1.

            (2)  2014 m. rugpjūčio 4 d. Komisijos deleguotasis reglamentas (ES) Nr. 1062/2014 dėl visų esamų veikliųjų medžiagų, kurių yra Europos Parlamento ir Tarybos reglamente (ES) Nr. 528/2012 nurodytuose biocidiniuose produktuose, sistemingo tyrimo darbo programos (OL L 294, 2014 10 10, p. 1).

            (3)  1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (OL L 123, 1998 4 24, p. 1).

            (4)  2019 m. gruodžio 10 d. priimta Biocidinių produktų komiteto nuomonė Opinion on the application for approval of the active substance Icaridin, Product type: 19, ECHA/BPC/229/2019.

            PRIEDAS

                           Bendrinis pavadinimas

                           IUPAC pavadinimas

                           Identifikavimo numeriai

                           Mažiausias veikliosios medžiagos grynumo laipsnis
                            (1)

                           Patvirtinimo data

                           Patvirtinimo galiojimo pabaiga

                           Produkto tipas

                           Specialiosios sąlygos

                        Ikaridinas

                        IUPAC pavadinimas:
                        (RS)-antr-butil (RS)-2-(2-hidroksietil)piperidin-1-karboksilatas
                        EB Nr. 423–210–8
                        CAS Nr. 119515–38–7

                        97 % masės

                        2022 m. vasario 1 d.

                        2032 m. sausio 31 d.

                        19

                        Biocidinių produktų autorizacijos liudijimai išduodami laikantis šių sąlygų:

                                    a)

                                    vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiomis naudojimo paskirtimis, kurios yra įtrauktos į paraišką išduoti autorizacijos liudijimą, bet nebuvo įvertintos atliekant veikliosios medžiagos Sąjungos lygmens rizikos vertinimą;

                                    b)

                                    jei produktų liekanų gali likti maiste arba pašare, turi būti įvertinta, ar reikia pakeisti esamą arba nustatyti naują didžiausią leidžiamąją liekanų koncentraciją (DLK) pagal Europos Parlamento ir Tarybos reglamentą (EB) Nr. 470/2009  (2) arba Europos Parlamento ir Tarybos reglamentą (EB) Nr. 396/2005  (3), ir turi būti imamasi tinkamų rizikos mažinimo priemonių siekiant užtikrinti, kad taikoma DLK nebūtų viršyta;

                                    c)

                                    atsižvelgiant į pagal vertintas naudojimo paskirtis nustatytą riziką, produkto vertinime ypatingas dėmesys turi būti skiriamas jaunesniems nei dvejų metų vaikams po sąlyčio su oda ir antrinio poveikio.

               (1)  Šioje skiltyje nurodytas grynumas – tai mažiausias įvertintos veikliosios medžiagos grynumo laipsnis. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji techniniu požiūriu yra lygiavertė įvertintai veikliajai medžiagai.

               (2)  2009 m. gegužės 6 d. Europos Parlamento ir Tarybos reglamentas (EB) Nr. 470/2009, nustatantis Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantis Tarybos reglamentą (EEB) Nr. 2377/90 ir iš dalies keičiantis Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (OL L 152, 2009 6 16, p. 11).

               (3)  2005 m. vasario 23 d. Europos Parlamento ir Tarybos reglamentas (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantis Tarybos direktyvą 91/414/EEB (OL L 70, 2005 3 16, p. 1).


title: Komisijos įgyvendinimo reglamentas (ES) 2021/179 2021 m. vasario 8 d. kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Dalmatinska panceta“ (SGN))

text:
2021 2 16

                  LT

                  Europos Sąjungos oficialusis leidinys

                  L 53/97

         KOMISIJOS ĮGYVENDINIMO REGLAMENTAS (ES) 2021/179
         2021 m. vasario 8 d.
         kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Dalmatinska panceta“ (SGN))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remiantis Reglamento (ES) Nr. 1151/2012 50 straipsnio 2 dalies a punktu, Kroatijos paraiška įregistruoti pavadinimą „Dalmatinska panceta“ paskelbta Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Dalmatinska panceta“ turi būti įregistruotas,

               PRIĖMĖ ŠĮ REGLAMENTĄ:

            1 straipsnis
            Įregistruojamas pavadinimas „Dalmatinska panceta“ (SGN).
            Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.2 klasei „Mėsos produktai (virti, sūdyti, rūkyti ir kt.)“, pavadinimas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. vasario 8 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 343, 2012 12 14, p. 1.

            (2)  OL C 309, 2020 9 18, p. 13.

            (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).